CELEX: 62016CN0277
Language: lv
Date: 2016-05-17 00:00:00
Title: Lieta C-277/16: Lūgums sniegt prejudiciālu nolēmumu, ko 2016. gada 17. maijā iesniedza Sąd Najwyższy (Polija) – Polkomtel sp. z o.o./Prezes Urzędu Komunikacji Elektronicznej

12.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 335/30
            
         Lūgums sniegt prejudiciālu nolēmumu, ko 2016. gada 17. maijā iesniedza Sąd Najwyższy (Polija) – Polkomtel sp. z o.o./Prezes Urzędu Komunikacji Elektronicznej
   
   (Lieta C-277/16)
   (2016/C 335/40)
   Tiesvedības valoda – poļu
   
      Iesniedzējtiesa
   
   
      Sąd Najwyższy
   
   
      Pamatlietas puses
   
   
      Prasītāja: Polkomtel sp. z o.o.
   
   
      Atbildētājs: Prezes Urzędu Komunikacji Elektronicznej
   
   
      Prejudiciālie jautājumi
   
   
               1)
            
            
               Vai 13. pants kopsakarā ar 8. panta 4. punktu Eiropas Parlamenta un Padomes 2002. gada 7. marta Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) (1) (OV L 108, 7.–20. lpp.) tā sākotnējā redakcijā ir jāinterpretē tādējādi, ka gadījumā, ja operatoram ar būtisku ietekmi tirgū tiek uzlikts pienākums noteikt cenas atkarībā no segtajām izmaksām, valsts pārvaldes iestāde, lai veicinātu efektivitāti un ilgstošu konkurenci, par pakalpojumu, uz ko attiecas šāds pienākums, var noteikt cenu, kas ir zemāka par šā pakalpojuma sniegšanas izmaksām, ko sedz operators un ko valsts pārvaldes iestāde ir pārbaudījusi un atzinusi par izmaksām, kas ir cēloņsakarībā ar šo pakalpojumu?
            
         
               2)
            
            
               Vai 13. panta 3. punkts kopsakarā ar 8. panta 4. punktu Eiropas Parlamenta un Padomes 2002. gada 7. marta Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) tā sākotnējā redakcijā, ko skata kopā ar Eiropas Savienības Pamattiesību hartas 16. pantu, ir jāinterpretē tādējādi, ka valsts pārvaldes iestāde operatoram, kam ir pienākums noteikt cenas atkarībā no segtajām izmaksām, var uzlikt pienākumu ik gadu noteikt cenu, pamatojoties uz aktuālākajiem datiem par izmaksām, un, pirms šīs cenas piemērošanas uzsākšanas, iesniegt valsts pārvaldes iestādei šādi noteikto cenu kopā ar izmaksu pamatojumu pārbaudes veikšanai?
            
         
               3)
            
            
               Vai 13. panta 3. punkts Eiropas Parlamenta un Padomes 2002. gada 7. marta Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) tā sākotnējā redakcijā, ko skata kopā ar Eiropas Savienības Pamattiesību hartas 16. pantu, ir jāinterpretē tādējādi, ka valsts pārvaldes iestāde operatoram, kuram ir pienākums noteikt cenas atkarībā no segtajām izmaksām, var pieprasīt koriģēt cenu tikai tad, ja operators pats nosaka cenas lielumu un sāk to piemērot, vai arī tad, ja operators piemēro cenu apmērā, ko iepriekš noteikusi valsts pārvaldes iestāde, bet no izmaksu pamatojuma par nākamo ziņošanas laikposmu izriet, ka valsts pārvaldes iestādes iepriekš noteiktā cena ir augstāka par operatora segto izmaksu apmēru?
            
         
      (1)  OV L 108, 7. lpp.